Kinders, volwassenes beseer toe motors springkasteel trefArgieffoto Agt mense is beseer toe twee motors in ŉ springkasteel in Eindhovenstraat in Delft buite Kaapstad vasgery het. Ineke van Huyssteen, woordvoerder van ER24, het gesê hul paramedici het omstreeks 16:00 by die toneel opgedaag. “Van die agt wat beseer is, is ses kinders tussen drie en sewe. Twee van die beseerdes is volwassenes,” het sy gesê. Volgens Van Huyssteen is twee van die kinders ernstig beseer. Sy het aan Maroela Media verduidelik dat die omstandighede rondom die voorval nog nie duidelik is nie. Sy het wel aangedui dat die springkasteel buite ŉ huis was, glo vir ŉ kinderpartytjie, toe die twee motors daarin vasgejaag het. Die polisie ondersoek die voorval.